CENTEL วิ่ง 7% โบรกฯ เคาะเป้า 40 บ. ลุ้นโรงแรม-อาหารฟื้น หนุนผลงานปี 64 ดีกว่าปี 63
CENTEL วิ่ง 7% โบรกฯ เคาะเป้า 40 บ. ลุ้นโรงแรม-อาหารฟื้น หนุนผลงานปี 64 ดีกว่าปี 63 ล่าสุดอยู่ที่ 34 บาท บวก 2.25 บาท หรือ 7.09% มูลค่าซื้อขาย 104.11 ล้านบาท
CENTEL วิ่ง 7% โบรกฯ เคาะเป้า 40 บ. ลุ้นโรงแรม-อาหารฟื้น หนุนผลงานปี 64 ดีกว่าปี 63 ล่าสุดอยู่ที่ 34 บาท บวก 2.25 บาท หรือ 7.09% มูลค่าซื้อขาย 104.11 ล้านบาท
5 มี.ค. 2564

ผู้สื่อข่าวรายงานว่า ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ล่าสุด ณ เวลา 10.44 น. อยู่ที่ 34 บาท บวก 2.25 บาท หรือ 7.09% สูงสุดที่ 34 บาท ต่ำสุดที่ 31.7 บาท ด้วยมูลค่าซื้อขาย 104.11 ล้านบาท

ทั้งนี้ บล.เคทีบีเอสที ระบุในบทวิเคราะห์ แนะนำ “ซื้อ” หุ้น CENTEL ราคาเป้าหมาย 40 บาท/หุ้น โดยจากการประชุมนักวิเคราะห์วานนี้ มีมุมมองเป็นบวกจากภาพรวมยังดีตามคาดทั้งธุรกิจโรงแรมจะกลับมาฟื้นตัวได้ดีในช่วงครึ่งหลังปี 2564 จากวัคซีนที่มาเร็วและการเปิดน่านฟ้า รวมถึงมัลดีฟส์ (สัดส่วนรายได้ 20%) ฟื้นตัวได้เร็วมากเพราะสามารถเข้าประเทศได้โดยไม่ต้องกักตัว ส่วนธุรกิจอาหารจะยังเติบโตต่อได้จากสถานการณ์ COVID-19 เริ่มคลี่คลาย
นอกจากนี้ยังคงประมาณการผลการดำเนินงานในปี 2564 ที่ขาดทุน 928 ล้านบาท ดีขึ้นจากปีก่อนที่ขาดทุน 2.8 พันล้านบาท โดยคาดว่าผลการดำเนินงานในไตรมาส 1/64 จะเพิ่มขึ้นได้เมื่อเทียบจากไตรมาสก่อน จากฐานต่ำ แต่ขาดทุนปกติจะเพิ่มขึ้นเมื่อเทียบจากไตรมาสก่อน เพราะ COVID-19 รอบใหม่ ซึ่งเรามองเป็นผลกระทบระยะสั้น ขณะที่เราคาดว่าผลการดำเนินงานของ CENTEL จะกลับมามีกำไรสุทธิได้ในปี 2565
ขณะที่ราคาหุ้นในช่วง 1 เดือนที่ผ่านมา +15% เมื่อเทียบกับ SET จากผลการดำเนินงานปกติ 4Q20 ที่ดีกว่าคาดและวัคซีนที่เข้าไทย เรายังคงคำแนะนำ ซื้อ CENTEL โดยเป็นหุ้นที่มี cash flow และงบดุลที่แข็งแกร่งสุดในกลุ่มฯ (net D/E = 1.1x) และยังมี upside จากดีลธุรกิจอาหาร 2 ดีล โดยดีลแรกจะประกาศภายใน 1Q21E ซึ่งจะช่วยเพิ่มกำไรได้เลย และไม่มี downside เรื่องการตั้งด้อยค่าสินทรัพย์จากผลกระทบ COVID-19 เหมือนคู่แข่งเพราะตั้งไปแล้วใน 4Q20 ขณะที่ valuation ซื้อขายที่ 2021E EV/EBITDA = 15x (เทียบเท่า 10-yr average)